किसानों के लिए सिरदर्द बने जंगली जानवर
सुल्तानपुर| मेहनतसे बोई फसलों को आवारा मवेशियों एवं नीलगायों से बचाने के लिए इन दिनों किसानों को खेतों में चौकीदारी करना पड़ रहा है। किसानों ने खेतों मे डेरा डाल दिया है। क्षेत्र में गेहूं, सरसों, धनिए की फसलें खेतों में लहलहा रही हैं। चारे पानी की समस्या के चलते खुले मे छोड़े गए पशु किसानों के लिए सिरदर्द साबित हो रहे हैं। थोड़ी सी चूक होने पर वह फसलें चट कर जाते हैं। दिनभर निगरानी के बाद शाम ढलते ही खेतों में हल्ला, रोशनी पटाखों की धूमधड़ाक शुरू हो जाती है। समूह के रूप मे इनके झुडों को किसान एक दूसरे क्षेत्र में खदेड़ते नजर आते हैं। मुख्य चौराहों, रास्तों में गायों के झुंड देखे जा सकते हैं।
hin_Deva hin_Deva